युरो २०२४ : फ्रान्स र नेदरल्यान्ड्स सम्मिलित समूह ‘डी’ को शीर्षस्थानमा अस्ट्रिया
अस्ट्रिया अविश्वसनीय रूपमा युरो २०२४ को  फ्रान्स र नेदरल्यान्ड्स सम्मिलित समूहको शीर्षस्थानमा रहन सफल भएको छ । लिग चरणको मंगलबार अन्तिम खेलमा अस्ट्रियाले नेदरल्यान्ड्सलाई ३–२ ले हरायो भने फ्रान्स र पोल्यान्डले १–१ को बराबरी खेले । यो नतिजापछि अस्ट्रिया छ अंकसहित शीर्ष स्थानमा रह्यो भने फ्रान्स पाँच अंकमा दोस्रोमा रह्यो ।
काठमाडौँ — अस्ट्रिया अविश्वसनीय रूपमा युरो २०२४ को  फ्रान्स र नेदरल्यान्ड्स सम्मिलित समूहको शीर्षस्थानमा रहन सफल भएको छ । लिग चरणको मंगलबार अन्तिम खेलमा अस्ट्रियाले नेदरल्यान्ड्सलाई ३–२ ले हरायो भने फ्रान्स र पोल्यान्डले १–१ को बराबरी खेले । यो नतिजापछि अस्ट्रिया छ अंकसहित शीर्ष स्थानमा रह्यो भने फ्रान्स पाँच अंकमा दोस्रोमा रह्यो ।यस्तै नेदरल्यान्ड्स चार अंकमा तेस्रो स्थानमा झर्‍यो । यसअघि नै प्रतियोगिताबाट बाहिरिसकेको पोल्यान्डले एक अंक बटुल्यो । अस्ट्रिया र फ्रान्स शीर्ष दुई टिमका रूपमा अन्तिम १६ पुगे भने नेदरल्यान्ड्स पनि उत्कृष्ट तेस्रो स्थानमा पर्ने टिमबाट अर्को चरण पुगेको छ । अस्ट्रियाले डेनयेल मालेनको आत्मघाती गोलले अग्रता लिएको थियो ।त्यसपछि रोमानो स्मिड र मार्सेल सबिटजरले गोल गरे । नेदरल्यान्ड्सका लागि भने कोडी गम्पो र मेम्फिस डेपेयले गोल गरे । फ्रान्सका लागि भने कप्तान केयलिन एमबापेले पेनाल्टीबाट पहिलो गोल गरे । युरोमा एमबापेको यो पहिलो गोल गरे । पोल्यान्डका लागि रोबर्ट लेवनडोस्कीले पेनाल्टीबाटै एक गोल फर्काए ।